Bruselj, 22.12.2004

KOM(2004) 822 končno

2004/0282 (ACC)

Predlog

UREDBA SVETA

o spremembi in opustitvi uporabe Uredbe (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike

(predložena s strani Komisije)

OBRAZLOŽITVENI MEMORANDUM

Svetovna trgovinska organizacija (STO) je v številnih sklepih, ki jih je izdala na zahtevo Evropskih skupnosti (ES), ugotovila, da subvencijska shema Foreign Sales Corporation (Podjetja s podružnicami v tujini) (FSC) in Extraterritorial Income (Dohodek podjetij s podružnicami v tujini) (ETI) (skupaj FSC-ETI) Združenih držav Amerike zagotavlja nedovoljene izvozne subvencije za podjetja ZDA v znesku približno 4 milijard ameriških dolarjev na leto (stanje leta 2000). Po teh sklepih je 7. maja 2003 STO dovolila ES, da sprejme povračilne ukrepe v obliki dodatnih 100 % dajatev ad valorem na uvoz določenih izdelkov s poreklom iz Združenih držav (izbrani so bili na podlagi posvetovanj z javnostjo, državami članicami in službami Komisije), do zneska enakega nedovoljenim subvencijam ZDA. Zato je 8. decembra 2003 ES sprejela Uredbo Sveta (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike[1].

Uredba Sveta št. 2193/2003 predvideva razveljavitev povračilnih ukrepov, če Združene države Amerike v celoti upoštevajo priporočilo Organa STO za poravnavo sporov[2].

Zakon, ki predvideva razveljavitev akta FSC-ETI, so ZDA sedaj sprejele ((The American JOBS Creation Act iz leta 2004 – “razveljavitveni akt”). Razveljavitev subvencijske sheme FSC predstavlja velik in dobrodošel korak naprej pri reševanju že dolgotrajnega spora. Razveljavitveni akt tudi vključuje prehodne in zaščitne določbe, ki se zdijo nezdružljive s STO. Razveljavitveni akt zlasti določa, da bodo ugodnosti FSC/ETI ameriškim izvoznikom na voljo do konca leta 2006 (po stopnji 80 % za leto 2005 in 60 % za leto 2006) in v določenih primerih za nedoločeno obdobje. Postopek STO za poravnavo sporov glede razveljavitvenega akta se je začel. S postopkom STO za poravnavo sporov se bo odločilo o združljivosti STO s prehodnimi določbami akta JOBS . Ob upoštevanju predhodnih sklepov pritožbenega organa se lahko pričakuje, da bo STO razsodil, da so take določbe v aktu JOBS nezdružljive s STO.

Komisija meni, da je primerno začasno zaustaviti uporabo trenutnih povračilnih ukrepov ES, medtem ko se nadaljuje postopek STO za poravnavo sporov, čeprav ZDA niso pripravljene, da naredijo enako glede ES in hormonske govedine. Za predlagano začasno opustitev ukrepov obstajajo trije razlogi: 1) Kot znak priznanja, da so se ZDA v tem primeru do neke mere odločile upoštevati mednarodne obveznosti: 2) Kot pobuda, da ZDA še naprej tako delujejo v drugih (tekočih) zadevah, kjer ne upoštevajo določb (npr. Byrd, hormoni); 3) Zaradi sistematičnih razlogov (povračilni ukrepi se ne bi smeli uporabljati brez sklepa STO).

Postopek za poravnavo spora se bo predvidoma zaključil leta 2005. Treba je poudariti, da je opustitev povračilnih ukrepov avtonomno dejanje, ki v nobenem primeru ne vpliva na pravico ES, da ohrani povračilne ukrepe v skladu z dovoljenjem, ki ga je ES že dobila od Organa za poravnavo sporov. Toda povračilni ukrepi se bodo ponovno uvedli 1. januarja 2006 (ali kasneje, če se postopek za poravnavo sporov do takrat ne bo zaključil) po stopnji 60 % trenutne dovoljene stopnje, razen če ES ne odloči drugače.

Namen ponovne uvedbe povračilnih ukrepov je prepričati ZDA, da bi v celoti izpolnjevale svoje obveznosti STO in zlasti da se sprejmejo ukrepi za odpravo izkrivljanja konkurence, ki izhaja iz subvencij FSC/ETI. Pred ponovno uvedbo povračilnih ukrepov bo zato Komisija predložila Svetu poročilo o rezultatu postopka za poravnavo sporov in o katerih koli drugih razvojih dogodkih. Seveda se povračilni ukrepi ne bodo uvedli, če bodo pristojne institucije STO ugotovile, da je razveljavitveni akt združljiv s STO, ali če bi se našla sporazumna rešitev, ki bi odpravila nenehne kršitve.

Zato se predlaga opustitev Uredbe Sveta 2193/2003 (do 31. decembra 2005 ali 60 dni po dnevu, ko STO potrdi nezdružljivost preostalih FSC subvencij s STO, odvisno, kateri od obeh dogodkov nastopi kasneje) in ponovna uvedba povračilnih ukrepov po zmanjšani stopnji zaradi zmanjšanih ugodnosti FSC/ETI, ki so na razpolago ameriškim izvoznikom, od 1. januarja 2006, razen če Svet po predlogu Komisije pred navedenim datumom ne odloči drugače.

Odlog povračilnih ukrepov zahteva v skladu s členom 133 Pogodbe ES ukrepanje Sveta. Zaradi opustittve Uredbe Sveta 2193/2003 je treba na predlog Komisije sprejeti novo Uredbo Sveta.

2004/0282 (ACC)

Predlog

UREDBA SVETA

o spremembi in opustitvi uporabe Uredbe (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije[3],

ob upoštevanju naslednjega:

7. maja 2003 je Odbor STO za poravnavo sporov dovolil Skupnosti, da sprejme povračilne ukrepe do zneska 4,043 milijonov ameriških dolarjev v obliki dodatnih 100 % dajatev ad valorem [poševni tisk] na določene izdelke s poreklom iz Združenih držav. Zato je 8. decembra 2003 Skupnost sprejela Uredbo Sveta (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike[4].

Meni se, da se po sprejetju akta American Jobs Creation Act iz leta 2004 uporaba dodatnih dajatev opusti in te začnejo veljati šele 1. januarja 2006 ali 60 dni po dnevu, ko STO potrdi nezdružljivost določenih vidikov zgoraj navedenega akta z zakonodajo STO, odvisno, kateri od obeh dogodkov nastopi kasneje –

SPREJEL NASLEDNJO UREDBO:

Člen 1

1. Uredba Komisije (ES) št. 2193/2003 se začasno preneha uporabljati.

Člen 2

2. Uredba (ES) št. 2193/2003 z izjemo člena 2(1) se ponovno začne uporabljati 1. januarja 2006 ali 60 dni po dnevu (odvisno, kateri datum nastopi kasneje), ko Organ STO za poravnavo sporov potrdi nezdružljivost določenih vidikov akta American Jobs Creation Act iz leta 2004 z obveznostmi ZDA do STO.

3. Pred iztekom navedenega roka Komisija objavi obvestilo o takem potrdilu v Uradnem listu Evropske unije.

4. Člen 2.1 Uredbe (ES) št. 2193/2003 se spremeni:

„1. Dodatna 14 % dajatev ad valorem k carini, ki se uporablja v skladu z Uredbo Sveta (EGS) št. 2913/92[5], se uvede za proizvode s poreklom iz Združenih držav Amerike, ki so našteti v Prilogi k tej uredbi.

Člen 3

5. Priloga k Uredbi (ES) št. 2193/2003 se nadomesti z besedilom iz Priloge k tej uredbi.

Člen 4

6. Ta uredba začne veljati z dnem objave v Uradnem listu Evropske unije .

7. Člen 3 se začne uporabljati z dnem, ko začne v skladu s členom 2(1) ponovno veljati Uredba (ES) št. 2193/2003.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

Izdelki, za katere se uvedejo dodatne dajatve, so določeni z osemmestnimi oznakami KN. Poimenovanje poglavij KN je navedeno samo informativno. Poimenovanje teh oznak je v Prilogi I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (kakor je bila nazadnje spremenjena z Uredbo Komisije (ES) št. 1810/2004, UL L 327, 30. 10. 2004, str.1).

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

[1] UL L 328, 17.12.2003, str. 3.

[2] [pic]len 3 Uredbe Sveta a[pic]t. 2193/2003.

[3] UL C & , & , p. & .

[4] UL L 328, 17.12.2003, str. 3.

[5] OJ No L 302, 19.10.1992, p.1

SL SL

SL SL03, str. 3.

[6] Člen 3 Uredbe Sveta št. 2193/2003.

[7] UL C …, …, p. ….

[8] UL L 328, 17.12.2003, str. 3.

[9] OJ No L 302, 19.10.1992, p.1